2017.gada \_\_.\_\_\_\_\_\_ Noteikumi Nr.\_\_

Rīgā (prot. Nr. .§)

**Noteikumi par aizdevumiem energoefektivitātes pakalpojuma sniedzējiem Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" ietvaros**

Izdoti saskaņā ar

 Eiropas Savienības struktūrfondu un

Kohēzijas fonda 2014.-2020.gada plānošanas perioda

vadības likuma 20.panta 13. un 14.punktu un Attīstības finanšu institūcijas likuma 12. panta ceturto daļu

**I. Vispārīgie jautājumi**

1. Noteikumi nosaka kārtību:
	1. finansējuma piešķiršanai energoefektivitātes pakalpojuma sniedzēju (turpmāk – ESKO kompānija) attīstības un konkurētspējas nodrošināšanai (turpmāk - pasākums);
	2. pasākuma mērķi;
	3. pasākuma ietvaros pieejamo finansējumu;
	4. pasākuma ietvaros atbalstāmās darbības un attiecināmās izmaksas.
2. Pasākuma mērķis ir sekmēt ESKO kompāniju attīstību un konkurētspēju, sniedzot finansējumu paralēlo aizdevumu veidā dzīvotspējīgu uzņēmējdarbības projektu īstenošanai.
3. Noteikumos lietotie termini:
	1. paralēlais aizdevums – ilgtermiņa aizdevums ar paaugstinātu kredīta risku;
	2. biznesa plāns – finanšu instrumenta investīciju stratēģiju un ieviešanas plāns.
4. Paralēlais aizdevums ESKO tiek sniegts kopā ar kredītiestādes, tās filiāles vai tās meitas sabiedrības (turpmāk – kredītiestāde), kura reģistrēta Latvijā un ir tiesīga sniegt finanšu pakalpojumus Latvijā, kā arī alternatīvā ieguldījumu fonda finansējumu.
5. Paralēlais aizdevums ir subordinēts attiecībā pret kredītiestādes sniegto ilgtermiņa kredītu vai finanšu līzingu un ir pastiprināts ar zemāku nodrošinājuma kārtu nekā kredītiestādes sniegtais ilgtermiņa kredīts vai finanšu līzings.
6. Paralēlos aizdevumus izsniedz akciju sabiedrība "Attīstības finanšu institūcija Altum" (turpmāk – sabiedrība Altum).
7. Paralēlo aizdevumu izsniegšanas kārtību atbilstoši šo noteikumu IV. nodaļai nosaka saskaņā ar civiltiesiskajiem līgumiem, kas noslēgti starp sabiedrību Altum, ESKO un kredītiestādi.
8. Pasākuma kopējais plānotais Eiropas Reģionālās attīstības fonda finansējums ir 8 500 000 *euro* , tai skaitā rezerves apjoms 510 000 *euro*.
9. Pieejamais Eiropas Reģionālās attīstības fonda finansējums, lai noslēgtu šo noteikumu 23. punktā minēto finansēšanas nolīgumu par finanšu instrumenta īstenošanu (turpmāk – finansēšanas nolīgums), ir 7 990 000 *euro*.
10. No 2019. gada 1. janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamo Eiropas Reģionālās attīstības fonda finansējumu līdz šo noteikumu 8. punktā minētajam apmēram.
11. Finanšu instrumenta īstenošanai papildus sabiedrība Altum var piesaistīt valsts aizdevumu, kā arī citus finanšu resursus, tostarp Eiropas Stratēģisko investīciju fonda finansējumu.
12. Par pasākuma īstenošanu atbildīgās iestādes funkcijas pilda Ekonomikas ministrija (turpmāk – atbildīgā iestāde).
13. Pasākuma ietvaros līdz 2023.gada 31.decembrim sasniedzami šādi uzraudzības rādītāji un to sasniedzamās vērtības:
	1. atbilstoši darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākumā "Veicināt energoefektivitātes paaugstināšanu dzīvojamās ēkās" (turpmāk – 4.2.1.1. pasākums) noteiktajam:
		1. 810 mājsaimniecības ar uzlabotu enerģijas patēriņa klasifikāciju (līdz 2018.gada 31.decembrim sasniedzamais rādītājs ir  100 mājsaimniecības ar uzlabotu enerģijas patēriņa klasifikāciju);
		2. vidējais siltumenerģijas patēriņš apkurei daudzdzīvokļu dzīvojamās ēkās pēc energoefektivitātes paaugstināšanas pasākumu īstenošanas kalendārā gada griezumā nepārsniedz 90 kWh/m2;
		3. no atjaunojamiem energoresursiem ražotā papildjauda 0,16 MW apmērā;
		4. aprēķinātais siltumnīcefekta gāzu samazinājums gadā 756 CO2 ekvivalenta tonnas.
	2. izsniegti vismaz 30 sabiedrības Altum paralēlie aizdevumi ēku energoefektivitātes paaugstināšanas pasākumu īstenošanai;
	3. 4.2.1.1. pasākuma ietvaros sasniedzamais rezultāta rādītājs – vidējais siltumenerģijas patēriņš apkurei ēkās ir 120 kWh/m2/gadā.

**II. Finanšu instrumenta ieviesējam noteiktās prasības un finansēšanas nolīguma slēgšanas kārtība**

1. Finanšu instrumenta ieviesējs saskaņā ar Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – regula Nr. 1303/2013) 38. panta 4. punkta "b ii" apakšpunktu ir sabiedrība Altum.
2. Finansēšanas nolīguma noslēgšanas brīdī Ekonomikas ministrija kā atbildīgā iestāde un Finanšu ministrija kā vadošā iestāde ir apliecinājusi sabiedrības Altum atbilstību Eiropas Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – regula Nr. 480/2014), 7. pantam.
3. Sabiedrība Altum pasākumu ievieš tiešā finanšu instrumentu veidā saskaņā ar tirgus nepilnību izvērtējumu, finansēšanas nolīguma nosacījumiem un šo noteikumu prasībām.
4. Tirgus nepilnību izvērtējumu Ekonomikas ministrija izstrādā atbilstoši regulas Nr. 1303/2013 37. panta 2. un 3. punktam. Ekonomikas ministrija tirgus nepilnību izvērtējuma sākotnējo un turpmākās versijas iesniedz informācijai Eiropas Savienības struktūrfondu un Kohēzijas fonda Uzraudzības komitejā (turpmāk – Uzraudzības komiteja).
5. Sabiedrība Altum izstrādā biznesa plānu atbilstoši regulas Nr. 1303/2013 IV pielikuma 1. punkta "a" un "b" apakšpunktam un Attīstības finanšu institūcijas likuma 12. panta trešajai daļai, iekļaujot informāciju par finanšu instrumentu ietekmi, riskiem un sagaidāmiem zaudējumiem, finanšu rezultātiem un programmas īstenošanas izmaksām, kā arī atmaksu apjomu.
6. Šo noteikumu 18. punktā minētais biznesa plāns var būt apvienots ar sabiedrības Altum iesniegto biznesa plānu 4.2.1.1. pasākuma ietvaros.
7. Sabiedrība Altum 15 darba dienu laikā pēc šo Ministru kabineta noteikumu stāšanās spēkā dienas iesniedz Ekonomikas ministrijā biznesa plānu. Šo noteikumu 19. punktā minētajā gadījumā sabiedrība Altum iesniedz Ekonomikas ministrijā grozījumus biznesa plānā, kurš apstiprināts 4.2.1.1. pasākuma ietvaros.
8. Ekonomikas ministrija 20 darba dienu laikā izskata sabiedrība Altum iesniegto biznesa plānu un atbilstoši Ekonomikas ministrijas iekšēji izstrādātam normatīvajam aktam izvērtē, vai sabiedrības Altum iesniegtais biznesa plāns ir vērsts, lai nodrošinātu finanšu pieejamību pasākuma ietvaros. Ja biznesa plānu nepieciešams precizēt vai papildināt, Ekonomikas ministrija sagatavo un nosūta sabiedrībai Altum aicinājumu to veikt 10 darba dienu laikā no vēstules izsūtīšanas dienas.
9. Ekonomikas ministrija 10 darba dienu laikā pēc precizētā biznesa plāna saņemšanas to izskata un, ja tas atbilst šo noteikumu 21. punktā minētajam, pieņem lēmumu par biznesa plāna apstiprināšanu un nosūta to sadarbības iestādei kopā ar sabiedrības Altum biznesa plānu.
10. Sadarbības iestāde un sabiedrība Altum 25 darba dienu laikā pēc šo noteikumu 22. punktā minētā Ekonomikas ministrijas lēmuma saņemšanas slēdz finansēšanas nolīgumu atbilstoši regulas Nr.1303/2013 IV pielikumam vai izdara grozījumus finansēšanas nolīgumā, kurš noslēgts 4.2.1.1. pasākuma ietvaros, ievērojot šo noteikumu 9. punktu.

**III. Finanšu instrumenta ieviešana**

1. Sabiedrība Altum finansēto finanšu instrumentu nodala kā atsevišķu finanšu bloku saskaņā ar regulas Nr. 1303/2013 38. panta 6. punktu.
2. Pasākuma ietvaros sabiedrības Altum atbalstāmās darbības ir finanšu instrumenta īstenošana un vadība.
3. Finanšu instrumenta ietvaros ir šādas attiecināmās izmaksas:
	1. finanšu instrumenta maksājumi gala saņēmējiem saskaņā ar valsts atbalsta programmu;
	2. sabiedrības Altum tiešā finanšu instrumenta vadības izmaksas, nepārsniedzot regulas Nr. 480/2014 13. panta 2. un 3. punktā noteiktos ierobežojumus. Šajā apakšpunktā minētās izmaksas fonda ieviešanas sagatavošanai var attiecināt, sākot ar 2015. gada 1.novembri;
4. Sabiedrības Altum finanšu instrumenta vadības izmaksas, ja tādas ir paredzētas, ietver šādas izmaksu pozīcijas:
	1. personāla izmaksas;
	2. konsultantu, ekspertu un speciālistu atlīdzība;
	3. pakalpojumu (uzņēmuma līgumu) izmaksas;
	4. mācību, darba un dienesta komandējumu un dienesta braucienu izmaksas;
	5. transporta un transporta pakalpojumu izmaksas;
	6. materiāltehniskā nodrošinājuma iegādes un uzturēšanas izmaksas;
	7. darba vietas aprīkojuma iegādes un uzturēšanas izmaksas;
	8. telpu, materiāltehnisko līdzekļu un aprīkojuma īres un nomas izmaksas;
	9. telpu uzturēšanas un apsaimniekošanas izmaksas;
	10. informācijas datubāzu un sistēmu izveides un pilnveidošanas izmaksas;
	11. programmatūru izmantošanas licences un datu un informācijas iegūšanas un uzkrāšanas izmaksas;
	12. biroja, kancelejas preču, iekārtu un inventāra izmaksas;
	13. sakaru pakalpojumi;
	14. informatīvo un publicitātes pasākumu un materiālu izmaksas;
	15. reprezentācijas izdevumi un dalības maksas apvienībās;
	16. veselības apdrošināšanas izmaksas;
	17. transportlīdzekļu, īpašumu un iekārtu apdrošināšanas izmaksas;
	18. vadības civiltiesiskās apdrošināšanas izmaksas;
	19. piedziņas un ar piedziņas procesa organizēšanu un nodrošināšanu saistītie izdevumi;
	20. finanšu audita izdevumi;
	21. amortizācijas izdevumi sabiedrības Altum īpašumā esošām iekārtām;
	22. pievienotās vērtības nodokļa izmaksas, ja tās nav atgūstamas atbilstoši normatīviem aktiem nodokļu politikas jomā.
5. Šo noteikumu 26. punktā minētās izmaksas ir attiecināmas, ja tās ir radušās līdz 2023. gada 31. decembrim.
6. Sabiedrības Altum finanšu instrumenta ieviešanas vadības izmaksas, kuras netiek ietvertas šo noteikumu 26.2. apakšpunktā minētajās attiecināmajās izmaksās, var segt no atmaksātā finansējuma atbilstoši regulas Nr. 1303/2013 44. un 45. pantā noteiktajai kārtībai.
7. Sabiedrības Altum finanšu instrumenta vadības izmaksas aprēķina atbilstoši sabiedrības Altum vadības izmaksu aprēķināšanas metodikai, kura ir saskaņota ar Ekonomikas ministriju un Finanšu ministriju pirms finanšu nolīguma slēgšanas, ievērojot šo noteikumu [26.](https://likumi.lv/ta/id/280634-noteikumi-par-finansu-instrumentu-un-fondu-fonda-istenosanas-kartibu-darbibas-programmas-izaugsme-un-nodarbinatiba-3-1-1#p17) un [28.](https://likumi.lv/ta/id/280634-noteikumi-par-finansu-instrumentu-un-fondu-fonda-istenosanas-kartibu-darbibas-programmas-izaugsme-un-nodarbinatiba-3-1-1#p20) punkta nosacījumus, kā arī Eiropas Komisijas vadlīnijām.
8. Finanšu instrumenta ietvaros tiek finansētas gala saņēmēju darbības Latvijas Republikā tādā apjomā, kāds ir kopsummā ieguldīts finanšu instrumentā gala saņēmēju finansējumam, vai mazākā apjomā, ievērojot Komisijas regulas Nr. 1303/2013 70. panta 2. punktā paredzētos ierobežojumus un nosacījumus.
9. Ieviešot pasākumu, sabiedrībai Altum ir šādi pienākumi:
	1. ieviest pasākumu finanšu instrumenta veidā un:
		1. veikt gala saņēmēju atlasi, ievērojot šajos noteikumos finanšu instrumenta ieviešanai noteiktos nosacījumus un finansējamo investīciju projektu potenciālo ekonomisko dzīvotspēju. Sabiedrības Altum pienākums ir nodrošināt atklātu, caurskatāmu un objektīvi pamatotu atlasi, nodrošinot vienlīdzību un novēršot interešu konfliktu;
		2. sniegt atbalstu saskaņā ar valsts atbalsta nosacījumiem;
		3. informēt gala saņēmējus, ka atbalstu finansē no Eiropas Reģionālās attīstības fonda līdzekļiem;
		4. sniegt sadarbības iestādei pārskatus par sniegto atbalstu;
		5. uzkrāt un publicēt informāciju par gala saņēmējiem;
	2. finansēšanas nolīgumā noteiktajos termiņos iesniegt sadarbības iestādē regulas Nr. 1303/2013 46. pantā minēto informāciju;
	3. uzkrāt un finansēšanas nolīgumā noteiktajos termiņos ievadīt Kohēzijas politikas fondu vadības informācijas sistēmā informāciju par 2014.–2020. gada plānošanas periodu;
	4. saskaņā ar brīvo līdzekļu pārvaldīšanas metodiku ieguldīt fonda un finanšu instrumenta līdzekļus, kuri nav izmantoti šo noteiktumu 26. punktā minēto attiecināmo izmaksu segšanai.
10. Finanšu instrumenta īstenošanai sabiedrība Altum atver kontu Valsts kasē, kurā ieskaita finanšu instrumenta ietvaros paredzētos finanšu līdzekļus.
11. Finansēšanas nolīgumā nosaka kārtību, kādā sadarbības iestāde veic finansējuma maksājumus, t. sk. starpposma maksājumus finanšu instrumentam atbilstoši regulas Nr. 1303/2013 41. panta 1. punktā noteiktajai kārtībai, kā arī ievērojot šo noteikumu 9. punktu.
12. Ekonomikas ministrijas pienākumi:
	1. pieņemt lēmumu par sabiedrības Altum biznesa plānu un tā grozījumiem;
	2. pēc sadarbības iestādes aicinājuma sniegt konsultācijas finanšu instrumenta ieviešanā;
	3. sadarboties ar sabiedrību Altum, lai uzlabotu valsts atbalsta programmas īstenošanu.
13. Sadarbības iestādes pienākumi:
	1. izstrādāt finansēšanas nolīgumu saskaņā ar regulas Nr. 1303/2013 IV pielikumu, izņemot regulas Nr. 1303/2013 IV pielikuma 1. punkta "i" un "j" apakšpunktu;
	2. uzraudzīt finanšu instrumenta ieviešanu saskaņā ar normatīvajiem aktiem par kārtību, kādā tiek veiktas pārbaudes Eiropas Savienības struktūrfondu un Kohēzijas fonda projektos 2014.–2020. gada plānošanas periodā, kā arī ievērojot regulas Nr. 480/2014 9. panta 1. punktu un citus normatīvos aktus valsts atbalsta un Eiropas Savienības fondu jomā;
	3. saskaņot sabiedrības Altum ierosinātos grozījumus biznesa plānā ar Ekonomikas ministriju;
	4. reizi gadā informēt Uzraudzības komitejas sekretariātu par sabiedrības Altum attiecināmajām un apstiprinātajām vadības izmaksām saskaņā ar regulas Nr. 480/2014 12. panta 2. punktu.

**IV. Paralēlo aizdevumu piešķiršanas nosacījumi**

1. Paralēlo aizdevumu sniedz kā reģionālo atbalstu ESKO kompāniju ieguldījumiem energoefektivitātes paaugstināšanas pasākumos saskaņā ar Komisijas regulas Nr. 651/2014 13. un 14. pantu.
2. Paralēlo aizdevumu nepiešķir šādām darbībām un nozarēm:
	1. Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. panta 2. punktā noteiktajām darbībām;
	2. Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. panta 3. punktā noteiktajām nozarēm;
	3. Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 13. panta "a" un “e” punktā noteiktajām nozarēm;
	4. Eiropas Parlamenta un Padomes 2013. gada 17. decembra Regulas (ES) Nr. [1301/2013](http://eur-lex.europa.eu/eli/reg/2013/1301/oj/?locale=LV) par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. [1080/2006](http://eur-lex.europa.eu/eli/reg/2006/1080/oj/?locale=LV), 3. panta 3. punktā noteiktajām nozarēm un darbībām;
	5. ieroču un munīcijas tirdzniecībai;
	6. alkohola tirdzniecībai;
	7. azartspēlēm un derībām.
3. ESKO nodrošina darbības vai izmaksu nošķiršanu saskaņā ar Komisijas regulas Nr. 651/2014 1. panta 3. punktu, ja ESKO vienlaikus darbojas saskaņā ar šiem noteikumiem atbalstāmajās un neatbalstāmajās nozarēs.
4. Paralēlo aizdevumu nepiešķir ESKO, kurš paralēlā aizdevuma pieteikuma iesniegšanas dienā atbilst šādām pazīmēm:
	1. uz to attiecas līdzekļu atgūšanas rīkojums saskaņā ar Komisijas regulas Nr. 651/2014 1. panta 4. punkta "a" apakšpunktu;
	2. tas atbilst grūtībās nonākuša komersanta statusam saskaņā ar Komisijas regulas Nr. 651/2014 2. panta 18. punkta definīciju.
5. Šo noteikumu izpratnē attiecināmās izmaksas ir ieguldījumi materiālajos aktīvos atbilstoši Komisijas regulas Nr. 651/2014 2. panta 29. punktam un nemateriālajos aktīvos atbilstoši Komisijas regulas Nr. 651/2014 2. panta 30. punktam, kas veikti sākotnējo investīciju vai sākotnējo investīciju jaunā ekonomiskajā darbībā ietvaros atbilstoši Komisijas regulas Nr. 651/2014 2. panta 49. un 51. punktam, ja vienlaikus tiek izpildīti šādi nosacījumi:
	1. aktīvi ir jauni atbilstoši Komisijas regulas Nr. 651/2014 14. panta 6. punktā minētajiem nosacījumiem, izņemot gadījumus, ja ESKO ir sīkais (mikro), mazais vai vidējais saimnieciskās darbības veicējs;
	2. nemateriālie aktīvi atbilst Komisijas regulas Nr. 651/2014 14. panta 8. punktā minētajiem nosacījumiem;
	3. atbilstoši Komisijas regulas Nr. 651/2014 14. panta 5. punktā noteiktajām prasībām aktīvi paliek Latvijas Republikā;
	4. sniegtajam atbalstam ir stimulējoša ietekme atbilstoši Komisijas regulas Nr. 651/2014 6. panta 2. punktā noteiktajām pazīmēm.
6. Energoefektivitātes paaugstināšanas pasākumu attiecināmās izmaksas ir:
	1. būvdarbu veikšana ēkas norobežojošajās konstrukcijās un daudzdzīvokļu māju gadījumā – arī koplietošanas telpās;
	2. ēkas inženiersistēmu atjaunošana, pārbūve vai izveide;
	3. atjaunojamos energoresursus izmantojošu siltumenerģijas ražošanas un ūdens sildīšanas avotu iegāde un uzstādīšana;
	4. energoefektivitātes paaugstināšanas pasākumu autoruzraudzība un būvuzraudzība;
	5. energoefektīva apgaismojuma uzstādīšanas iekštelpās izmaksas (daudzdzīvokļu māju gadījumā šī apakšpunkta ietvaros atbalstāmas ir darbības tikai koplietošanas telpās);
	6. energoefektivitāti paaugstinošu ieguldījumu izmaksas esošajās ražošanas tehnoloģiskajās iekārtās, kuras tieši nodrošina ražošanas procesu;
	7. energoefektīvāku ražošanas tehnoloģisko iekārtu iegādes izmaksas, kas aizstāj esošās ražošanas tehnoloģiskās iekārtas;
	8. energoefektivitātes paaugstināšanas pasākumu vadīšanas izmaksas, sedzot darba samaksu energoservisa uzņēmuma darbiniekiem un atlīdzībā iekļaujot arī darba devēja valsts sociālās apdrošināšanas obligātās iemaksas;
	9. pievienotās vērtības nodoklis.
7. Paralēlo aizdevumu būtiskām pārmaiņām ražošanas procesā un esošas uzņēmējdarbības vietas darbības dažādošanai var piešķirt, ja tiek ievēroti Komisijas regulas Nr. 651/2014 14. panta 7. punktā minētie nosacījumi.
8. Paralēlā aizdevuma apmērs nepārsniedz 5 000 000 *euro* vienam ESKO.
9. Piešķirot paralēlo aizdevumu apmērā līdz 2 000 000 *euro*, tas nepārsniedz 45 % no šajos noteikumos minētajām projekta attiecināmajām izmaksām sīkajam (mikro), mazajam un vidējam saimnieciskās darbības veicējam un 35 % – lielajam saimnieciskās darbības veicējam.
10. Piešķirot paralēlo aizdevumu apmērā virs 2 000 000 *euro* un līdz 5 000 000 *euro*, tas nepārsniedz 35 % no šajos noteikumos minētajām projekta attiecināmajām izmaksām.
11. Paralēlo aizdevumu piešķir, ja tiek izpildīti šādi nosacījumi:
	1. ESKO nodrošina finansiālo ieguldījumu (tai skaitā kredītiestādes izsniegtu ilgtermiņa kredītu vai finanšu līzingu) vismaz 25 % apmērā no šajos noteikumos minētajām projekta attiecināmajām izmaksām. Par šo finansiālo ieguldījumu nav saņemts nekāds publiskais atbalsts, tai skaitā nav saņemts valsts vai pašvaldības galvojums, un šis finansējums nav valsts vai pašvaldības izsniegts kredīts uz atvieglotiem nosacījumiem;
	2. ieguldījumu projekta attiecināmās izmaksas finansē ar kredītiestādes finansējumu (ilgtermiņa kredītu vai finanšu līzingu), kura apmērs nav mazāks par atbilstoši šiem noteikumiem izsniegtā paralēlā aizdevuma summu.
12. Paralēlā aizdevuma termiņš nepārsniedz 15 gadus.
13. Paralēliem aizdevumiem var piemērot pamatsummas atmaksas atlikto termiņu.
14. Paralēlam aizdevumam tiek noteikta mainīgā procentu likme.
15. Paralēlā aizdevuma kopējo gada procentu likmi veido:
	1. procentu likme, kas ir vienāda ar kredītiestādes ilgtermiņa kredītam vai finanšu līzingam pievienoto gada procentu likmi, bet ne mazāka kā 2,5 %;
	2. valsts aizdevuma resursu cena;
	3. sabiedrības Altum noteiktais riska piecenojums 1–5 %.

**V. Paralēlo aizdevumu saņemšanas nosacījumi**

1. Lai saņemtu paralēlo aizdevumu, ESKO pirms ieguldījumu projekta īstenošanas uzsākšanas iesniedz sabiedrībā Altum aizdevuma pieteikumu un biznesa plānu. Biznesa plāns satur projekta aprakstu, mārketinga stratēģiju, produkta aprakstu, informāciju par plānoto naudas plūsmu un citu sabiedrības Altum pieprasīto informāciju, kas nepieciešama šajā punktā minēto dokumentu precizēšanai un pamatošanai.
2. Pirms tiek pieņemts lēmums par paralēlā aizdevuma piešķiršanu, ESKO iesniedz sabiedrībā Altum informāciju par ESKO iepriekš saņemto atbalstu ieguldījumu projektiem un saņemto *de minimis* atbalstu, kā arī informāciju par citu atbalsta programmu vai individuālo atbalsta projektu ietvaros iesniegtajiem pieteikumiem atbalsta saņemšanai sākotnējiem ieguldījumiem, par kuriem atbildīgā institūcija vēl nav pieņēmusi lēmumu.
3. Paralēlo aizdevumu nevar saņemt, ja ESKO ir beidzis tādu pašu vai līdzīgu darbību Eiropas Ekonomikas zonā divu gadu laikā pirms paralēlā aizdevuma pieteikuma iesniegšanas dienas vai ja tam pieteikuma iesniegšanas dienā ir konkrēti plāni šādu darbību izbeigt divu gadu laikā no dienas, kad attiecīgajā reģionā pabeigts sākotnējais ieguldījums, kuram tiek prasīts atbalsts.
4. Ikvienu sākotnējo ieguldījumu, kuru atbalsta saņēmējs ir sācis triju gadu laikā no dienas, kad ir sākti darbi pie cita atbalstītā ieguldījuma, tajā pašā statistiski teritoriālo vienību klasifikācijas (NUTS) III līmeņa reģionā, uzskata par daļu no vienota ieguldījumu projekta. Ja šis vienotais ieguldījumu projekts ir lielais ieguldījumu projekts saskaņā ar Komisijas regulas Nr. 651/2014 2. panta 52. punktu, atbalstu šo noteikumu ietvaros nepiešķir, ja vienotā ieguldījumu projekta attiecināmo izmaksu kopsumma pārsniedz 50 000 000 *euro*.
5. ESKO paralēlo aizdevumu šo noteikumu ietvaros var saņemt, ja tas ievēro Komisijas regulas Nr. 651/2014 1. panta 5. punktā minētos nosacījumus.
6. Paralēlā aizdevuma līgumu noslēgšanas termiņš ir 2020. gada 31. decembris.

**VI. Subsīdijas ekvivalenta aprēķināšana un atbalsta kumulācija**

1. Paralēlajiem aizdevumiem subsīdijas ekvivalentu aprēķina kā starpību starp procentu maksājumu summu, kura būtu jāmaksā, piemērojot atsauces likmi, kas aprēķināma saskaņā ar Eiropas Komisijas Latvijai apstiprināto atsauces likmi, ko nosaka atbilstoši Komisijas paziņojumam par atsauces likmes un diskonta likmes noteikšanas metodes pārskatīšanu (Eiropas Savienības Oficiālais Vēstnesis, 2008. gada 19. janvāris, Nr. C 014), un komersanta faktiski samaksāto procentu maksājumu summu.
2. Piešķirto finansējumu šajos noteikumos minētajām attiecināmajām izmaksām var apvienot ar citas atbalsta programmas vai individuālā atbalsta projekta ietvaros piešķirto finansējumu, tai skaitā ar *de minimis* atbalstu, ievērojot nosacījumu, ka šo noteikumu ietvaros piešķirtais finansējums kopā ar citas atbalsta programmas vai individuālā atbalsta projekta ietvaros piešķirto finansējumu nepārsniedz maksimāli pieļaujamo reģionālā finansējuma intensitāti:
	1. sīkajiem (mikro) un mazajiem komersantiem – 55 %;
	2. vidējiem komersantiem – 45 %;
	3. lielajiem komersantiem – 35 %.
3. Atbalstu, ko piešķir šo noteikumu ietvaros, var kumulēt ar citu valsts atbalstu un *de minimis* atbalstu:
	1. ja atbalsts attiecas uz tām pašām attiecināmajām izmaksām, kas daļēji vai pilnībā pārklājas, tikai tādā gadījumā, ja šīs kumulācijas rezultātā netiek pārsniegta šo noteikumu 59. punktā minētā maksimālā atbalsta intensitāte vai atbalsta apmērs, kāds noteikts valsts atbalsta programmā, atbalsta projektā vai Eiropas Komisijas lēmumā, kā arī tiek ievērots *de minimis* maksimālais apjoms;
	2. ja atbalsts attiecas uz atšķirīgām attiecināmajām izmaksām.
4. Atbalsta kumulācijas gadījumā ieguldījumu veikšanu atbalsta saņēmējs uzsāk tikai pēc tam, kad visas iesaistītās institūcijas ir pieņēmušas lēmumu par atbalsta sniegšanu ieguldījumu projektam.

**V. Atbalsta uzskaite**

1. Sabiedrība Altum nodrošina šo noteikumu ietvaros sniegtā atbalsta un informācijas uzskaiti. Minētā uzskaite apliecina, ka atbalstu saskaņā ar šiem noteikumiem nav saņēmuši ESKO, kas atbilst šo noteikumu 40. punktā minētajām pazīmēm. Minēto uzskaiti sabiedrība Altum glabā 10 gadus no dienas, kad šo noteikumu ietvaros ir piešķirts pēdējais atbalsts, un informāciju pēc pieprasījuma iesniedz Eiropas Komisijā.
2. ESKO informāciju par šo noteikumu ietvaros saņemto atbalstu glabā 10 gadus kopš dienas, kad ir saņemts atbalsts.
3. Sabiedrība Altum informāciju par šo noteikumu ietvaros izsniegto atbalstu publicē atbilstoši Komisijas regulas Nr. 651/2014 9. panta 1. un 4. punktam.

**VII. Noslēguma jautājums**

1. Sabiedrība Altum saskaņā ar šo noteikumu prasībām var vērtēt aizdevumu pieteikumus, kas iesniegti, sākot ar 2017. gada 1. jūniju.